(มหาสมุทรของเรา)
กระแสน้ําขนาดใหญ่ค่อยๆ ลอยขึ้นจากเหวลึก
เข้าไปตรงกลางมหาสมุทรที่ใหญ่ที่สุดในโลก
ที่ที่มันบรรเทาวาฬหลังค่อมที่เหนื่อยล้า
ผู้ซึ่งเพิ่งจะได้เป็นแม่วาฬ
มันเดินทางข้ามทะเลเปิดมาไกล ถึงเกือบ 5,000 กิโลเมตรเพื่อคลอดลูก
ในน่านน้ําเขตร้อนที่สงบนิ่งแห่งนี้
วาฬหลังค่อมฉลาดและอ่อนโยน
ที่นี่ พวกมันมีความสงบและเวลาที่ต้องการ
เพื่อสร้างสายสัมพันธ์แม่ลูกอันแสนสําคัญ
การกอดช่วยยืนยันสายสัมพันธ์หนึ่ง ที่แน่นแฟ้นที่สุดของธรรมชาติ
แต่พวกมันอยู่ที่นี่ไม่ได้
ถ้าโดนพายุซัดในทะเลเปิด
พวกมันอาจต้องพรากจากกัน
พวกมันจึงว่ายน้ําหาที่หลบภัยแห่งเดียว ในส่วนนี้ของแปซิฟิกกลาง
หมู่เกาะฮาวาย
การเดินทางไปที่นั่นอันตราย
วาฬหลังค่อมตัวผู้ลาดตระเวนอยู่รอบเกาะ
เพราะรู้ว่าตัวเมียโตเต็มวัยทุกตัวที่มาที่นี่ อีกไม่นานก็จะพร้อมผสมพันธุ์
และคุ้มค่าแก่การไล่ล่า
ลูกแรกเกิดหนักสองตันของมันไม่รู้ถึงอันตราย
แต่ลูกวาฬอาจตายหรือถูกพรากจากแม่ได้ ท่ามกลางฝูงอันวุ่นวายของตัวผู้ที่หนัก 40 ตัน
แม่จึงสื่อสารด้วยเสียงกระซิบ พยายามไม่ให้ใครได้ยิน
การปกป้องลูกคือเรื่องสําคัญที่สุดของมัน
แต่ลูกอยากเล่น
น้ํากระเซ็นอันไร้เดียงสา เปิดเผยตําแหน่งของพวกมัน
ตอนนี้ การแข่งขันเริ่มแล้ว
พวกมันเร่งความเร็ว ได้ถึง 25 กิโลเมตรต่อชั่วโมง
คู่แข่งนับสิบเริ่มแข่งกันเข้าหาตัวเมีย
เพื่อแย่งกันผสมพันธุ์
เพราะมีลูกตามมาด้วย แม่จึงหนีพวกตัวผู้ไม่พ้น
มันถูกจับได้
และตอนนี้มันทําได้แค่เพียง พยายามปกป้องลูกของมัน
ขณะที่เหล่าตัวผู้ต่อสู้กันเพื่อแย่งชิงมัน
ไขมันและกล้ามเนื้อ 80 ตันปะทะกัน
แม่ใช้ครีบอกยาวสี่เมตรครึ่ง ผลักตัวผู้ที่เข้ามาใกล้เกินไปออกไป
มันทําทุกวิถีทางเพื่อปกป้องลูก
ตัวผู้เหนื่อยอย่างรวดเร็ว
แต่น้ําตื้นอยู่ข้างหน้า
แล้วตัวผู้ที่ตัวใหญ่ที่สุดก็ประชิดเข้ามาอีก
และปล่อยฟองอากาศออกมาเป็นสิ่งกีดขวาง
มันคือการแสดงอํานาจ
แสดงให้เห็นว่ามันมีพลังเหลือเฟือ
ไล่คู่แข่งที่เข้ามาใกล้เกินไปออกไปหมด
ทําให้แม่กับลูกมีโอกาสดําดิ่งหายไปจากสายตา
มันยอมให้ตัวผู้ตัวนี้พามันกับลูกไปยังที่ปลอดภัย
ด้วยการคุ้มครองของตัวผู้ แม่ลูกจึงได้พัก
และถ้าตัวผู้อดทนมากพอ สุดท้ายตัวเมียก็อาจเลือกที่จะผสมพันธุ์กับมัน
แต่ลูกยังคงเป็นเรื่องสําคัญที่สุด
ตอนนี้ ลูกดูดนมได้อย่างสงบ
และเล่นได้อย่างปลอดภัย...
เล่นน้ําได้ตามใจชอบ
ในอีกไม่กี่เดือน แม่กับลูกของมัน
พร้อมด้วยวาฬหลังค่อมของฮาวายที่เหลือ
จะเริ่มเดินทางขึ้นเหนือ
ไปยังแหล่งอาหารฤดูร้อนอันอุดมสมบูรณ์
ห่างออกไปครึ่งมหาสมุทร
มหาสมุทรของเราช่างกว้างใหญ่ จนมันเป็นตัวกําหนดสีของโลกเรา
ตลอดประวัติศาสตร์มนุษย์ มันคือประตูสู่โลกลี้ลับ
แม้แต่วันนี้ พื้นผิวมหาสมุทร ก็ยังเป็นประตูสู่อีกโลกหนึ่ง
โลกที่มีความลึกลับ
และเรื่องราวตื่นเต้นเร้าใจ
เป็นที่อยู่อาศัยของสิ่งมีชีวิตที่ฉลาดมาก
และไม่ค่อยมีใครพบเห็น
ที่เราเพิ่งจะเริ่มต้นทําความรู้จักพวกมัน
แต่เมื่อโลกเผชิญกับ การเปลี่ยนแปลงที่ไม่เคยมีมาก่อน
มหาสมุทรของเราก็เช่นกัน
เราจะได้เห็นวิธีเอาตัวรอดที่เหลือเชื่อ...
ขณะที่เราเผชิญหน้า กับโลกที่เปลี่ยนแปลงอย่างรวดเร็วนี้ด้วยกัน
เราจะพบกับความท้าทายของพวกมัน
เปิดเผยความลับของพวกมัน
และค้นพบชีวิตที่เหมือนเรา
มากกว่าที่เราจะจินตนาการได้
ไม่เคยมีช่วงเวลาไหนสําคัญสําหรับพวกเรา มากไปกว่านี้ที่จะสํารวจสิ่งมหัศจรรย์
ความน่าประหลาดใจ
และความสุขของชีวิตทั่วมหาสมุทรของเรา
การเดินทางของเราเริ่มต้นในท้องทะเลสีฟ้า ที่ปกคลุมพื้นผิวเกือบหนึ่งในสามของโลก
(มหาสมุทรแปซิฟิก)
ในบรรดามหาสมุทรทั้งหมดของเรา แปซิฟิกนั้นกว้างใหญ่ที่สุดและลึกที่สุด
กระแสน้ํามากมายหมุนวน รอบมหาสมุทรอันยิ่งใหญ่นี้
แต่มีกระแสเดียวที่รวมมันเป็นหนึ่งเดียว
มันเป็นส่วนหนึ่งของการไหลเวียน ที่ทรงพลังที่สุดของน้ําบนโลก
เราเรียกมันว่ากระแสน้ําในมหาสมุทรโลก
และมันทําให้มหาสมุทรแปซิฟิกมีชีวิต ด้วยวิธีที่น่าอัศจรรย์
อย่างเช่นที่แนวปะการังในแปซิฟิกตะวันตก
ที่ที่มันช่วยเกื้อหนุน
ชีวิตใต้ทะเลที่มีความหลากหลายมากที่สุดในโลก
มันคือที่อยู่ของปลาที่โด่งดังที่สุดในโลก
ปลาการ์ตูน
และครอบครัวของมัน
พวกมันอาศัยอยู่ในดอกไม้ทะเล ข้างแนวลาดชันของปะการัง
พร้อมวิวมหาสมุทร
กระแสน้ํานี้ช่วยให้ปะการัง ที่สร้างโลกนี้ขึ้นมาสดชื่น
ทําให้พวกมันได้เติบโต
ด้วยการนําน้ําสะอาดที่มีออกซิเจน
จากทะเลเปิดมาถึงหน้าบ้านพวกมันเลย
เป็นสิ่งที่เจ้าตัวเล็กนี่ต้องการเลย
เพราะอีกไม่นาน มันจะกลายเป็นพ่อครั้งแรก
แม่วางไข่อันล้ําค่ากว่า 100 ฟอง และตอนนี้เป็นหน้าที่ของพ่อที่ต้องดูแลพวกมัน
ซึ่งแปลว่าต้องดูแลมันให้สะอาด
ปัดสิ่งสกปรกและทรายออกไป
และคอยดูแลตลอด 24 ชั่วโมง
แนวปะการังเต็มไปด้วยผู้ล่า
และดอกไม้ทะเลที่ได้รับการดูแลอย่างดี จะปกป้องครอบครัวด้วยหนวดเข็มพิษของมัน
ขอแค่พ่อทํางานบ้าน
และคอยเก็บกวาดให้ทุกอย่างสะอาดหมดจด
แต่การทํางานบ้านให้ดี
และรักษาไข่ให้สะอาดมันเป็นงานช้างนะ
โดยเฉพาะวันนี้
หินลอยน้ําที่ลอยมาเป็นแพ
มันคือเครื่องบ่งบอกว่าพลังธรรมชาติทํางานอยู่
เพราะที่ไหนสักแห่งที่อยู่ไกลออกไป
มีภูเขาไฟใต้ทะเลลูกหนึ่งปะทุ
ก่อให้เกิดหินพัมมิซ
หินภูเขาไฟที่เต็มไปด้วยแก๊สหลายพันล้านก้อน
ซึ่งอาจถูกพัดพาไปได้ไกลหลายพันกิโลเมตร
ในกระแสน้ําในมหาสมุทรโลก
มันคือฝันร้ายที่สุดของคุณพ่อมือใหม่
แต่ในระยะยาว
ความวุ่นวายนี้อาจเป็นข่าวดี สําหรับทั้งละแวกนี้ก็ได้
เพราะหินพัมมิซจะค่อยๆ ละลาย
ปล่อยสารอาหารที่สนับสนุน การพัฒนาและการเติบโตออกมา
กลายเป็นว่า มีสิ่งสกปรกนิดหน่อยก็ไม่เสียหาย
ไม่ว่ามันจะไหลไปทางไหน กระแสน้ําโลกนี้ ก็จะมอบความอุดมสมบูรณ์เป็นพิเศษให้
และในมหาสมุทรแปซิฟิก เส้นทางของมันถูกชี้นําโดยพลังมหาศาล
พลังที่มีอานุภาพในการสร้างภูเขาได้
แนวภูเขาไฟที่ยังคุกรุ่นยาว 40,000 กิโลเมตร ที่รู้จักกันในชื่อวงแหวนแห่งไฟ
ล้อมรอบมหาสมุทรนี้อยู่
จากแปซิฟิกตะวันตก พวกมันก่อตัวเป็นแนวชายฝั่งภูเขา
ที่นําทางกระแสน้ําอันยิ่งใหญ่นี้วนไปทางเหนือ
นําเอาน้ําเขตร้อนมากกว่า 50 ล้านตัน
มุ่งหน้าไปยังเกาะต่างๆ ของญี่ปุ่นทุกวินาที
ที่ที่มันทําให้น้ํารอบๆ อุ่นขึ้น เป็น 26.67 องศาเซลเซียส
เพียงพอต่อการรักษาแนวปะการังเขตร้อน
ที่อยู่เหนือกว่าที่ใดๆ ในโลก
หมึกกระดองปากกว้างหนุ่มตัวหนึ่ง
กําลังมองหาความรัก
เพราะวันนี้เป็นจุดเริ่มต้น ของงานเลี้ยงประจําปีของหมึกกระดอง
ที่จัดขึ้นทุกฤดูใบไม้ผลิ เมื่อน้ําอุ่นช่วยกระตุ้นให้พวกมันอยากหาคู่
หมึกกระดองมีความสามารถที่น่าทึ่ง
ในการสื่อความรู้สึกผ่านผิวหนัง
แต่พลังวิเศษนี้ก็อาจเป็นจุดอ่อนได้เช่นกัน
โดยเฉพาะถ้ากําลังกังวลเรื่องเดตแรกนิดหน่อย
ตัวเมียตัวหนึ่งสะดุดตามันเข้าแล้ว
หายใจลึกๆ
ลุยละนะ
ขณะที่มันเข้าไปหา
สมองของมันเชื่อมต่อกับหลายพันพิกเซล ในผิวหนังของมันโดยตรง
เพื่อพูดว่า
"สวัสดี ผมสงบ เยือกเย็น และผ่อนคลาย"
ซึ่งเป็นสิ่งที่เธอมองหาอยู่พอดี
แต่ปัญหามาแล้ว
นักเลงพวกนี้แสดงความก้าวร้าวอย่างชัดเจน
ท่าทางโอ้อวดและลายทางม้าลายของพวกมัน แปลว่าพวกมันโกรธ
และไม่กลัวที่จะพุ่งเข้าใส่
หมึกหนุ่มถูกไล่ไปแล้ว
แต่ก็เหมือนฮัลค์ อย่าไปทําให้มันโกรธเชียวนะ
ถ้าโกรธขึ้นมา อย่าหาว่าไม่เตือน
มันแสดงลายทางม้าลายของมันเองออกมาทันที
เมื่ออารมณ์เกรี้ยวกราดถูกปลดปล่อย
คู่แข่งก็หวาดกลัวจนหนีไป
แล้วมันก็กลับไปหาตัวเมีย
แต่ตัวเมียไม่สนใจนักเลง
เพื่อเอาชนะใจตัวเมีย มันจะต้องใจเย็นๆ
ดังนั้น ในการแสดงอันน่าทึ่ง
ดูเหมือนมันจะแบ่งแยกบุคลิกของตัวเองได้
มันทําให้ตัวเมียเห็นว่ามันสงบ ด้วยสีที่ผ่อนคลายของมัน
ในขณะที่แสดงให้คู่แข่งเห็น ลายทางมาดแมนของมัน
ในที่สุด เมื่อจัดการความโกรธเล็กน้อย พลังพิเศษของมันก็กลายเป็นข้อได้เปรียบ
แสดงให้เห็นว่ามันเป็นพวกแข็งแกร่ง แต่ก็อ่อนไหวด้วย
ในที่สุด ตัวเมียก็ประทับใจ
ความสัมพันธ์เป็นไปอย่างรวดเร็ว ในโลกของหมึกกระดอง
และอีกไม่นาน พวกมันก็จะเริ่มสร้างครอบครัว
ตัวเมียวางไข่
ในที่ที่ไข่จะได้รับความอบอุ่น และออกซิเจนจากกระแสน้ํา
จากตรงนี้ กระแสน้ําก็เปลี่ยนลักษณะของมันด้วย
มันเริ่มอุดมไปด้วยแร่ธาตุ ขณะเคลื่อนผ่านภูเขาไฟที่ยังคุกรุ่นอยู่
ซึ่งบ่งบอกถึงเขตแดนตอนเหนือ ของวงแหวนแห่งไฟ
ดังนั้นเมื่อมันมาถึงอะแลสกา ในสามปีต่อมา
มันจึงช่วยเติมพลังให้กับงานเลี้ยงประจําปี
วาฬหลังค่อม
พวกมันเดินทางมาไกลจากฮาวาย ด้วยความคาดหวังที่จะได้รับของขวัญตามฤดูกาล
แต่การจับปลาไม่ได้เป็นอย่างที่เคย
เพราะสมัยนี้ กองเรือประมงของเรา มักจะไปถึงที่นั่นก่อน
ความชอบกินปลาของเราแปลว่า
เหล่านักล่าทางทะเลต้องแข่งกับเรา
แต่เจ้าสองตัวที่น่าสงสัยนี้มีสถานที่ลับอยู่
และมีแผนการ
ที่จะเอาชนะมนุษย์
ด้วยการขโมยปลา
จากกระชังฟักไข่ปลาแซลมอน
ตาข่ายพวกนี้มีลูกปลาแซลมอนอยู่ 14 ล้านตัว
ที่อีกไม่นานจะถูกปล่อยออกไป เพื่อช่วยเพิ่มประชากรสัตว์น้ํา
จะไปสู้กับกองเรือประมงทําไม ในเมื่อคุณกินบุฟเฟต์ได้ไม่อั้น
แต่ที่นี่รักษาความปลอดภัยแน่นหนา
อย่าคิดจะแอบย่องผ่านรปภ.ไปได้ ถ้าตัวยาวตั้ง 15 เมตร
ไม่เหมือนพวกโจรกระจอก
ดูเหมือนเป็นภารกิจที่เป็นไปไม่ได้
แต่คู่หูเจ้าเล่ห์คู่นี้ แอบเล็งพื้นที่นี้มาหลายปีแล้ว
และพวกมันมีแผน
เพื่อโจมตีวินาทีที่กระชังฟักไข่ ปล่อยลูกปลาแซลมอนออกมา
ขั้นแรก กะจังหวะให้ถูกต้อง
และอย่าทําตัวเด่น
เมื่อชายฝั่งดูเหมือนจะปลอดภัย
ห้องนิรภัยก็ถูกปลดล็อก
เสียงโซ่เหมือนเสียงระฆังมื้อค่ํา
แจ้งฝูงวาฬให้รู้ว่ารางวัลกําลังเคลื่อนไหว
ขั้นที่สอง บุกเข้าไป ก่อนที่ลูกแซลมอนจะออกมา
มันคืองานตีหัวเข้าบ้านง่ายๆ
แต่ปลาส่วนใหญ่หนีออกไปได้ และเริ่มแยกย้ายออกสู่ท้องทะเล
ดังนั้นขั้นตอนสุดท้าย คือการเป่าฟองอากาศเป็นตาข่ายดักจับ
ซึ่งมีกลเม็ดการล่าอาหารแบบใหม่ซ่อนอยู่
คือการใช้ครีบอกของพวกมัน ต้อนฝูงปลาเข้าเป็นวงที่แคบลงไปอีก
อาชญากรจอมวางแผนคู่นี้ ทําการปล้นที่สมบูรณ์แบบสําเร็จ
แม้ว่าแซลมอนจะหนีออกมาได้มากพอ ที่จะเพิ่มจํานวนในธรรมชาติได้ก็ตาม
สุดท้ายแล้ว มนุษย์ก็ไม่สามารถทําอะไร
เพื่อหยุดเหล่าโจรหนัก 40 ตันในมหาสมุทรได้
เมื่อมันเริ่มไหลไปตามแนวชายฝั่งทางใต้
กระแสน้ําที่เย็นและอุดมสมบูรณ์ก็ช่วยบํารุง ชายฝั่งตะวันตกของอเมริกาเหนือที่เป็นภูเขาไฟ
เกื้อกูลป่าสาหร่ายยักษ์
ซึ่งบางต้นสูงตระหง่านถึง 55 เมตร เหนือก้นทะเล
เป็นที่อยู่ของสิ่งมีชีวิตที่น่าอัศจรรย์มากมาย
ทุกระดับชั้นมีผู้อาศัยอยู่
สิงโตทะเลทะยานผ่านกิ่งก้าน
นากทะเลนอนพักในร่มไม้...
และหากินตามพื้นป่า
ซึ่งเป็นที่หลบภัยให้กับโลกที่น่าหลงใหล ของสัตว์ไม่มีกระดูกสันหลัง
อิทธิพลของกระแสน้ําเปลี่ยนแม้กระทั่ง สิ่งมีชีวิตที่อยู่เหนือมหาสมุทร
มันค้ําจุนป่าฝนชายฝั่งหลายพันกิโลเมตร
รวมถึงต้นไม้ที่สูงที่สุดในโลกด้วย
มันเติบโตได้ที่นี่เท่านั้น ที่ซึ่งกระแสน้ําทําให้อากาศเย็นลง
ทําให้ปกคลุมไปด้วยหมอกทะเล และมีฝนโปรยปราย
และช่วยรักษาให้ชายฝั่งทะเลแห่งนี้ชุ่มเย็น
เมื่อกระแสน้ํามาถึงลอสแอนเจลิส
มันเคลื่อนตัวช้าลง
และในวันสบายๆ ไม่กี่วันในฤดูร้อน
พื้นผิวชั้นบนก็อุ่นมากพอ
ที่จะจัดเตรียมเวทีเพื่อการแสดงที่อลังการ
แสงอันน่าทึ่งนี้ เรียกว่าการเรืองแสงของสิ่งมีชีวิต
มันคือแสงแวววาว ของแพลงก์ตอนจิ๋วหลายพันล้านชีวิต
ขณะที่แพลงก์ตอนแต่ละตัวถูกรบกวน มันจะปล่อยแสงระยิบระยับออกมา
และมันคือสิ่งที่สิงโตทะเลแคลิฟอร์เนียเหล่านี้ รอคอยมานาน
ขณะที่ฝูงปลาซาร์ดีนกินแพลงก์ตอน
มันก็สว่างขึ้น
ดึงความสนใจไปที่พวกมัน
กิจกรรมทั้งหมดนี้ดึงดูดโลมาให้มาร่วมงานเลี้ยง
ดอกไม้ไฟธรรมชาติสร้างแสงได้มากเสียจน แม้แต่นักล่ากะกลางวันก็ถูกดึงดูดเข้ามา
ใครจะไปคาดคิด
หนึ่งในการแสดงแสงสีที่ยิ่งใหญ่ที่สุดของธรรมชาติ
ซ่อนอยู่ในที่ที่เห็นได้ชัดเจน
ห่างออกไปจากแสงสีของแอลเอเพียงแค่นิดเดียว
เมื่อกระแสน้ําขนาดใหญ่ไหลไปทางเขตร้อน
บางส่วนก็เบนเส้นทางไปในทะเลริมทะเลทราย
อ่าวแคลิฟอร์เนียของเม็กซิโก
ด้วยการเติมน้ําเข้าไปอย่างต่อเนื่อง
กระแสน้ําช่วยให้อ่าวอุดมสมบูรณ์และเย็นอยู่ตลอด
มันได้ชื่อว่าพิพิธภัณฑ์สัตว์น้ําของโลก
เพราะมีปลาหลากหลายชนิดทีเดียว
แต่ไม่ใช่ว่าปลาทุกตัวจะพอใจที่จะอยู่กับฝูง
ใต้สันดอน
มีโลกใบจิ๋วที่มีพื้นที่ส่วนตัวมากกว่า
ปลาซิกนัลเบลนนี่ตัวเมียตัวนี้กําลังตามหาคู่
ตัวผู้ยาวสองนิ้วหลายตัว กระตือรือร้นที่จะแย่งความสนใจจากมัน
แต่มันสนใจแต่ตัวผู้ที่แข็งแรงที่สุด
ใหญ่ที่สุด
และแต่งตัวดีที่สุด
แล้วจะมีวิธีเลือกไหนที่ดีไปกว่า
การจัดแข่งขันเต้นรํา
และดูว่าใครเก่งที่สุดเรื่องจังหวะ
สไตล์
และความอึด
ปลาเบลนนี่แต่ละตัวเพิ่มท่าเต้นของตัวเองเข้าไป
พยายามเอาชนะกันและกัน
ยืดตัวได้เยี่ยม
ลีลาพลิ้วมาก
แล้วคําตัดสินล่ะ
ปลาทั้งหลายเก่งกันไหม
อืม
เธอบอกว่า "ไม่ผ่าน"
แต่ไม่จําเป็นต้องมี ความรุนแรงบนฟลอร์เต้นรําหรอก
สาวมาอีกตัวแล้ว
ปาร์ตี้ดําเนินต่อได้ทั้งวัน
ในห้องเต้นรําสุดพิเศษของเม็กซิโกแห่งนี้
กระแสน้ําในมหาสมุทรโลก เคลื่อนที่อย่างทรงพลังจากทวีปอเมริกา
และเข้าสู่แปซิฟิกกลาง
ในพื้นที่กว้างใหญ่ไพศาลนี้
นักเดินทางต้องว่ายน้ําไกลมากเพื่อหาอาหาร
และเมื่อมีโอกาส พวกมันจะเดินทางไปกับกระแสน้ํา
เช่นเดียวกับโลมากระโดดพวกนี้
การจะพลัดหลงกันที่นี่เป็นเรื่องง่าย
พวกมันจึงโชว์การหมุนตัว กลางอากาศสูงถึงสามเมตร
เสียงน้ํากระเซ็นดังอึกทึก ช่วยให้พวกมันเกาะกลุ่มกันได้
พวกมันจึงแหวกว่ายไปเป็นฝูงใหญ่...
ได้มากถึง 5,000 ตัว
ข้างนอกนี่ ลึกลงไปใต้คลื่น
วงแหวนแห่งไฟให้กําเนิดภูเขาไฟใต้ทะเล และปล่องใต้ทะเลลึก
ที่เปลี่ยนโครงสร้างของก้นทะเล
พร้อมด้วยผลที่ตามมา สําหรับผู้ที่แหวกว่ายอยู่เบื้องบน
ปลากระเบนราหูเดินทางด้วยการเกาะกระแสน้ํา
ปีกกว้างแปดเมตรของมัน ช่วยให้มันท่องทะเลได้สบายๆ
มันกําลังมุ่งหน้าไปยังจุดนัดพบลับ ในมหาสมุทรสีน้ําเงิน
ภูเขาใต้ทะเลโผล่ขึ้นมาจากเหวลึก
หนึ่งในยอดเขากว่า 30,000 ยอด ที่หลีกเร้นอยู่ใต้พื้นผิวของมหาสมุทรแปซิฟิก
มันเกิดจากลาวา แต่ละยอดเขาจึงมี ลักษณะเฉพาะของสนามแม่เหล็กที่ไม่เหมือนใคร
จากโลหะของโลกที่ซ่อนอยู่ภายใน
ซึ่งกระเบนตัวนี้สามารถตรวจจับได้ โดยใช้ประสาทสัมผัสที่มันมีเหมือนกับญาติของมัน
ฉลาม
นี่ทําให้ภูเขาใต้ทะเลกลายเป็นสถานที่นัดพบ
และเป็นโอกาสที่หาได้ยาก ที่นักท่องทะเลผู้โดดเดี่ยวจะได้สังสรรค์กัน
แต่มนุษย์กลับหาประโยชน์ จากภูเขาใต้ทะเลพวกนี้หลายแห่ง
และทําให้ปลาหมดไปจากที่นั่น
ในช่วง 50 ปีที่ผ่านมา
จํานวนฉลามลดลงถึง 90 เปอร์เซ็นต์ ในบางส่วนของแปซิฟิก
ทําลายระบบนิเวศที่เปราะบาง
การปกป้องภูเขาใต้ทะเลเหล่านี้เท่านั้น
ที่จะทําให้เราได้เห็นว่ามันทําให้ชีวิต ทั่วมหาสมุทรแปซิฟิกกลางดีขึ้นได้ยังไง
เป็นการย้ําเตือนเราว่า มหาสมุทรของเราจะอุดมสมบูรณ์ได้แค่ไหน
เมื่อเราเลือกที่จะปกป้องมัน
สามในสี่ของกิจกรรมทางภูเขาไฟของโลก เกิดขึ้นใต้น้ํา
แต่ทุกๆ สองสามปี ภูเขาไฟจะปะทุผิวน้ําขึ้นมา
ทําให้เกิดเกาะใหม่ๆ ขณะที่ลาวาหนีออกมาจากเปลือกโลก
เมื่อลาวาไหลลงไปในทะเล มันเย็นตัวลงอย่างรวดเร็ว
เกิดเป็นชายฝั่งขรุขระ
หนึ่งพันกิโลเมตรจากเอกวาดอร์
หมู่เกาะภูเขาไฟได้ก่อตัวขึ้น ในเส้นทางของกระแสน้ําในมหาสมุทรโลก
หมู่เกาะกาลาปาโกส
ภูเขาไฟที่ยังคุกรุ่นอยู่บนเกาะ ทําให้เกิดแนวชายฝั่งที่ซับซ้อน
และโอกาสสําหรับนักล่าผู้บุกเบิก
สิงโตทะเลกาลาปาโกส
และครอบครัวของมัน
ลูกๆ ของพวกมันยังเด็ก เกินกว่าจะหาอาหารกินเองได้
จึงเป็นหน้าที่ของแม่กับพ่อ
ที่ต้องล่าเหยื่อ
พวกมันเลือกที่จะตั้งถิ่นฐาน บนหินภูเขาไฟที่หยาบเหล่านี้
ด้วยเหตุผลที่ดี
มันได้รับการปกป้องจากทะเลเปิด ด้วยลําธารที่คดเคี้ยวและอ่าวตื้นๆ
แต่พวกมันก็ยังเข้าถึง
ทะเลที่มีปลาอุดมสมบูรณ์ เป็นอันดับต้นๆ ของแปซิฟิกกลาง
เมื่อกระแสน้ําโลกปะทะกับเกาะภูเขาไฟเหล่านี้
มันทําให้น้ําที่อุดมด้วยอาหารลอยขึ้นมา
ทําให้ผิวน้ําอุดมไปด้วยสารอาหาร...
และกระตุ้นการเพิ่มขึ้นของสิ่งมีชีวิต... นอกชายฝั่ง
แต่สําหรับสิงโตทะเล
การนําสิ่งนี้กลับมาให้เด็กๆ... จะไม่ใช่เรื่องง่าย
เพราะพวกมันมีคู่แข่ง
ฉลามครีบดํา
ปรากฏการณ์น้ําผุดดึงดูดปลาทูน่าครีบเหลือง หนึ่งในปลาที่เร็วที่สุดในทะเล
ด้วยความเร็วถึง 65 กิโลเมตรต่อชั่วโมง
ไม่มีทางที่สิงโตทะเลจะจับมันที่นี่ได้
ปกติปลาทูน่าจะหลีกเลี่ยงน้ําตื้น
ตัวผู้สุดห่ามจึงพ่นฟองอากาศเป็นกําแพงขึ้นมา
ซึ่งทําให้ปลาทูน่าหนีไปไม่ได้ และบีบให้พวกมันต้องเข้าฝั่ง
การร่วมมือกันทําให้สิงโตทะเลต้อนปลาทูน่า เข้าไปในเส้นทางลาวาไหลหลากเก่าได้
นําพวกมันไปสู่กับดัก
ตอนนี้สิงโตทะเลได้เปรียบแล้ว
แต่กลิ่นเลือดทําให้คู่แข่งตื่นตัว
ตัวผู้จับปลาทูน่าได้ แต่รายล้อมไปด้วยฉลาม
หากถูกกัดแม้แต่ครั้งเดียว มันอาจบาดเจ็บจนไม่สามารถดูแลครอบครัวได้
เมื่อทุกอย่างจบลง ตัวผู้ปลอดภัยดี
แต่มันเสียรางวัลไปแล้ว
แต่ลูกของมันก็ยังต้องกิน
แม่จึงไม่ยอมแพ้
และฉลามก็รู้ดี
ดังนั้นโอกาสเดียวของสิงโตทะเล
คือต้อนปลาทูน่า...
ไปยังที่ที่ฉลามตามไปไม่ได้
ออกไปจากทะเลเลย
ในที่สุด ลูกน้อยของพวกมัน ก็ได้กินจนอิ่มหนําสําราญ
เพราะทักษะการล่าที่ไม่เหมือนใครของพ่อแม่มัน
ที่ไม่มีให้พบเห็นที่ไหนนอกจากที่นี่
ในหมู่เกาะกาลาปาโกส
กระแสน้ําในมหาสมุทรโลก ยังคงทําให้ทั้งแปซิฟิกมีชีวิตต่อไป
โดยใช้เวลาแค่สี่ปีในการข้าม
พื้นที่ที่กว้างใหญ่ที่สุดของทะเลเปิดบนโลก
ที่กว้างกว่า 19,000 กิโลเมตร แปซิฟิกใต้
ที่ที่เต่าตนุหวังว่าจะหาอาหารได้
มันกําลังตั้งใจฟังเสียงคลื่นที่อยู่ไกลออกไป
คลื่นใต้น้ําขนาดยักษ์ ที่ขับเคลื่อนด้วยลม กระแทกบนน้ําตื้น
กลายเป็นคลื่นที่ทรงพลังที่สุดในโลกออกมา
มันไม่ใช่ที่สําหรับคนใจเสาะ
เพราะใต้คลื่นโพลินีเซียพวกนี้
มันมหาโหดมาก
เพราะน้ําทะเลหลายร้อยตัน สามารถม้วนโค้งเป็นคลื่นและถล่มลงมาได้
มนุษย์โต้คลื่นที่นี่มาหลายศตวรรษแล้ว
แต่บรรพบุรุษของเต่า มาเล่นคลื่นที่นี่นานกว่าเราอีก
มันรู้วิธีจับจังหวะคลื่น
ไม่เหมือนบางคน
อีกอย่าง มันไม่ได้มาโต้คลื่น
มันมาเพื่อหาอาหาร
มันรู้ว่าสาหร่ายที่ดีที่สุดเติบโต ในที่ที่ปะการังเติบโตไม่ได้
ในเขตคลื่นกระแทก ตรงจุดที่คลื่นกระแทกพอดี
เพราะทักษะของมัน มันจึงได้พื้นที่หากินที่ดีที่สุดคนเดียวไม่ต้องแบ่งใคร
ทุกชีวิตในแปซิฟิกใต้ต้องรับมือกับ พลังอันทรงอํานาจที่สุดของธรรมชาติ
ตอนที่ภูเขาไฟระเบิดในตองกาเมื่อปี 2022
มันปล่อยพลังงานออกมา เท่ากับระเบิดปรมาณู 1,000 ลูก
ส่งคลื่นกระแทกไปทั่วโลก
แต่ในความวุ่นวายแบบนี้แหละ
ที่เราได้เห็นบทบาทที่น่าทึ่งที่สุด ของวงแหวนแห่งไฟ
ตลอดระยะเวลาหลายล้านปี
การปะทุได้ก่อให้เกิด เกาะสวรรค์มากกว่า 20,000 เกาะ
แต่ละเกาะคือก้าวสําคัญสําหรับสิ่งมีชีวิต
มันช่วยให้สิ่งมีชีวิตกระจายตัวไปทั่ว ระยะทางที่กว้างใหญ่ของแปซิฟิกใต้
และนานๆ ครั้ง
วงแหวนแห่งไฟจะรวมพลังกับกระแสน้ําโลก
เพื่อช่วยเหลือนักเดินทางไกลพวกนี้เป็นพิเศษ
ด้วยการพัดพาแพหินพัมมิซไป
เป็นที่ปลอดภัยให้สัตว์เล็กอาศัยโดยสารไปด้วย
แม้จะไกลถึงเกรตแบร์ริเออร์รีฟ ของออสเตรเลียก็ตาม
และกลับไปที่จุดเริ่มต้นการเดินทางของเรา แนวปะการังในแปซิฟิกตะวันตก
บ้านใหม่ ที่ที่พวกเร่ร่อนจะตั้งรกรากได้ในที่สุด
ถ้าเหล่าเจ้าถิ่นยอมให้มันอยู่น่ะนะ
ในการเดินทางของเรารอบมหาสมุทรแปซิฟิก
กระแสน้ําในมหาสมุทรโลกได้ช่วยเปลี่ยน
ลักษณะการทําลายล้างของวงแหวนแห่งไฟ
ให้กลายเป็นพลังอันทรงอานุภาพสําหรับสิ่งมีชีวิต
แต่การเดินทางนานหนึ่งพันปีอันยิ่งใหญ่ของมัน...
ผ่านทุกมหาสมุทรของเรา...
เพิ่งจะเริ่มต้นเท่านั้น
ต่อไป
กระแสน้ําไหลลงสู่มหาสมุทรอินเดีย
มีชีวิตชีวา...
และน่าตื่นเต้น
แต่มีการแข่งขันสูง
เมื่อต้องเผชิญกับผลกระทบที่เพิ่มขึ้นของโลกเรา
ผู้ที่ฉลาดที่สุด
จะพบหนทางใหม่
เพื่อความอยู่รอด
คําบรรยายโดย กมลรัตน์ ชุติเชาวน์กุล